Megara Hyblaea

Megara Hyblaea var en gresk koloni på Sicilias østkyst, noe nord for Siracusa. Den ble grunnlagt i 728 f.Kr. av kolonister fra Megara i Hellas. Hundre år senere grunnla kolonister fra Megara Hyblaea byen Selinus vest på Sicilia. Sicilia var den gang del av det greske kulturområdet Magna Graecia. Megara Hyblaea var aldri noen by av stor betydning. Den ble ødelagt av Gelon omkring 481 f.Kr. Under arkeologiske utgravinger er det avdekket deler av bymuren, en gravlund og offergaver til et tempel. Eksterne lenker (en) Megara Hyblaea – kategori av bilder, video eller lyd på Commons (en) Megara Hyblaea – galleri av bilder, video eller lyd på Commons Encyclopædia Britannica, Megara Hyblaea